**Стална конференција градова и општина (СКГО)**

**Програм финансиран од стране Европске уније (ЕУ)**

***ПОДРШКА ИНКЛУЗИЈИ РОМА***

***Оснаживање локалних заједница за инклузију Рома***

**СМЕРНИЦЕ ЗА ПРИЈАВУ НА**

**КОНКУРС**

за доделу бесповратних средстава за финансирање израде планских докумената и то:

1. Плана генералне регулације
2. Плана детаљне регулације

у циљу стварања планског основа и подстицања планског уређења ромских подстандардних насеља на територији Републике Србије.

**I Услови конкурса**

1. Укупан износ средстава по овом јавном конкурсу је **7.724.997,00 дин**
2. Износ средстава који се додељује по појединачном планском документу не може прећи износ од **772.500,00 дин**.
3. Право на доделу средстава има јединица локалне самоуправе са територије Републике Србије која на својој територији има подстандардна ромска насеља; градске општине могу да аплицирају на конкурс у партнерству са Градом оснивачем
4. Апликант (ЈЛС или градска општина) може конкурисати за финансирање само 1 (једног) планског документа
5. Опционо кофинансирање израде планског документа дозвољено је до 50% укупне вредности
6. Средства могу бити коришћена за:
   * Израду планског документа чија је израда планирана (или ће бити планирана изменом одговарајућег Акта) у току 2018. године
   * Израду измена и допуна планског документа
   * Кофинансирање израде планског документа а који су раније додељена донаторска средства или је финансиран средствима ЈЛС, АП Војводине или Републике Србије; кофинансирање планске документације која је започета средствима приватних инвеститора није дозвољена
7. Реализација финансијских обавеза од стране СКГО ка подносиоцима пријаве вршиће се у складу са динамиком израде планског документа:
   * 40 % одобрених средстава након потписивања уговора са СКГО
   * 40% одобрених средстава након реализације фазе јавног увида у плански документ
   * 20% одобрених средстава након усвајања планског документа од стране СО ЈЛС (скупштине Града за градске општине)
8. Оквирни предлог дозвољених планерских интервенција (листа није искључива):

* Формирање-разрада стамбених зона којима се унапређује квалитет становања ромске заједнице
* Формирање јавног и осталог земљишта (регулација) у ромским насељима
* Разрада идејних решења за објекте и површине јавне намене ка којима је ромска заједница примарно усмерена или у чијој је директној функцији
* Унапређење (повећање, проширење) капацитета постојеће инфраструктуре или планиране инфраструктуре за ромска насеља
* Разрада локација-зона намењених за социјално становање ромске популације
* Унапређење степена опште сигурности кроз урбанистичку разраду мера заштите од пожара, елементарних непогода и других опасности у ромским насељима

1. Недозвољене планерске интервенције:

* Разрада индустријских, привредних, туристичких и других нестамбених зона
* Разрада стамбених зона које не обрађују тему подстандардног ромског становања или стамбених зона у којима има мање од 30% ромског становништва
* Разрада инфраструктурних мрежа и коридора, комуналних и других површина који нису у функцији становања ромске заједнице
* Обрада тематских целина, идејних решења или сегмената плана који нису у функцији унапређења становања ромске заједнице

**II Рокови и начин подношења пријаве**

* + - Крајњи рок за достављање пријава је: **15. јун 2018.** (до15.00 часова у случају личне доставе).
    - Пријаве које се доставе након наведеног рока, непотписане или неоверене пријаве, неће се разматрати.
    - Пријаве на конкурс се достављају путем поште или непосредно на адресу:

*Стална конференција градова и општина*

*Македонска 22/8, 11000 Београд*, са назнаком

**ПОДРШКА ЕУ ИНКЛУЗИЈИ РОМА**

***Оснаживање локалних заједница за инклузију Рома***

''**Пријава на конкурс за доделу средстава за израду планске документације**''

* Доношење одлуке о додели средстава очекује се крајем месеца јуна 2018. године.
* Рок извршења уговорене обавезе јединице локалне самоуправе је до: **31. септембар 2019.** године
* Након реализације уговорене обавезе јединица локалне самоуправе је у обавези да приложи извештај о реализацији активности и финансијски извештај о коришћењу средстава са спецификацијом трошкова како би оправдала наменско и законито коришћење средстава.
* Рок достављања извештаја о наменском утрошку средстава: 15 дана од дана извршења уговорене обавезе, а најкасније 15 дана од дана истека рока за извршење уговорене обавезе.

Контакт особа за додатне информације је Игор Мишчевић, телефон: 011-735-79-63, електронскa пошта: [igor.miscevic@skgo.org](mailto:igor.miscevic@skgo.org)

**III Потребна документација**

1. Пријава на конкурс доставља се СКГО на обрасцу који је објављен на сајту <http://www.skgo.org/konkursi/detaljno/166/konkurs-za-dodelu-bespovratnih-sredstava-za-finansiranje-sufinansiranje-izrade-planskih-dokumenata>
2. Пријаву на јавни конкурс подноси јединица локалне самоуправе (или градска општина) у писменој форми на јединственом обрасцу.

**IV Начин доношења одлуке о додели средстава:**

1. *Јавни конкурс се спроводи у оквиру Програма ПОДРШКА ЕУ ИНКЛУЗИЈИ РОМА – Оснаживање локалних заједница за инклузију Рома*
2. *Средства се додељују путем јавног конкурса за доделу средстава који објављује Стална конференција градова и општина, у дневном листу Данас, и на интернет сајту Сталне конференције градова и општина (*[*www.skgo.org*](http://www.skgo.org)*).*
3. *Листа критеријума и начин бодовања апликација на основу којих ће се креирати ранг листа је следећа:*

|  |  |  |  |
| --- | --- | --- | --- |
| **Евалуациони критеријуми** | | | **Бр.**  **бодова** |
| 1. | Процентуални удео становника у обухвату планског подручја у укупном броју становника насеља (процена) | Мање од 10% | **1** |
| Од 10% до 20% | **3** |
| Више од 20% | **5** |
| 2. | Процентуални удео грађана ромске националности у укупном броју становника у обухвату планског подручја (процена) | **Мање од 30%**  **(елиминациона вредност)** | **-** |
| Од 30% до 40% | **0** |
| Од 40% до 60% | **1** |
| Од 60 до 80 % | **3** |
| Више од 80% | **5** |
| 3. | Број подстандардних ромских насеља обухваћених планским обухватом | 1 насеље | **1** |
| 2 насеља | **3** |
| 3 и више насеља | **5** |
| 4. | Број стамбених објеката у обухвату планског подручја (процена) | 10 и мање | **0** |
| 10 до 30 | **1** |
| 30 до 50 | **3** |
| 50 и више | **5** |
| 5. | Степен развијености ЈЛС према важећој Уредби о утврђивању јединствене листе развијености региона и јединица локалне самоуправе за 2014. годину („Сл. гласник РС“ број 104/2014) | Прва група | **1** |
| Друга група | **2** |
| Трећа група | **3** |
| Четврта група | **4** |
| Четврта група  (девастирана подручја) | **5** |
| 6. | Степен суфинансирања израде планске документације  (није обавезан) | Без суфинансирања | **0** |
| Нефинансијско учешће | **1** |
| До 10% | **1** |
| Од 10% до 30% | **3** |
| Од 30% до 50% | **5** |
| 7. | Обим процедуре за израду планског документа у складу са Законом о планирању и изградњи | Измене и допуне важећег планског документа | **2** |
| Израда новог планског документа | **1** |

1. *Апликанти ће бити рангирани према броју добијених бодова од стране евалуационе комисије*
2. *Евалуациону комисију сагласно Пројектном документу именоваће Генерални секретар Сталне конференције градова и општина*
3. *Одлуку о избору кандидата који ће добити подршку у изради планске документације донеће Надзорни одбор Програма на основу ранг листе*
4. *Након донете одлуке којом се одобравају средства за суфинансирање израде планског документа, подносилац пријаве се позива да потпише уговор са Сталном конференцијом градова и општина, којим ће бити регулисана права и обавезе уговорних страна.*